ดอกไม้สังเวียนทราย

ดอกไม้สังเวียนทราย () เป็นซีรีส์โทรทัศน์เกาหลีใต้ ปี 2023–2024 นำแสดงโดย จาง ดง-ยุน, อี จู-มย็อง, ยุน จง-ซ็อก, คิม โบ-รา, อี แจ-จุน และ อี จู-ซึง บอกเล่าเรื่องราวของคนหนุ่มสาวที่กำลังดิ้นรนเพื่อเบ่งบานในชีวิตโดยมีฉากหลังเป็นเมืองซีรึม เขตกอซาน ออกอากาศทางช่อง ENA ตั้งแต่วันที่ 20 ธันวาคม 2023 ถึง 31 มกราคม 2024 ทุกวันพุธและพฤหัสบดี เวลา 21:00 น. (เวลามาตรฐานเกาหลี) สตรีมมิ่งบน Netflix ในบางภูมิภาค

เรื่องย่อ
คิม แบ็ก-ดู (จาง ดง-ยุน) ซึ่งเป็นนักมวยปล้ำเกาหลีดั้งเดิมเป็นเด็ก อัจฉริยะและเล่นกีฬาอย่างมืออาชีพ โดยเป็นตัวแทนของเขตกอซาน ซึ่งเป็นเมืองชนบทเล็ก ๆ ในเกาหลีใต้ แบคดูยังเป็นลูกชายคนเล็กของครอบครัวที่มีชื่อเสียงของตระกูลสีรึมอันทรงเกียรติ ซึ่งเป็นที่รู้จักในเรื่องความกล้าหาญ

นักแสดง
จาง ดง-ยุน รับบทเป็น คิมแบคดู
ผู้เล่นคลาสแทแบค (รุ่นฟลายเวท) ของทีมซีรึมประจำเขตพื้นที่กอซานซึ่งใกล้จะถูกยุบแล้ว เขาเป็นลูกชายคนสุดท้องของตระกูลซีรึมที่มีชื่อเสียงและได้รับการขนานนามว่าเป็นอัจฉริยะซึ่งจะกลายเป็นดาวของซีรึมด้วยทักษะที่โดดเด่นจากเทคนิคส่วนตัว แต่เมื่อเขาเผชิญกับวิกฤตของการรีไทร์ออกจากการเป็นนักกีฬาซีรึม เขาก็มีโอกาสได้พบกับ โอยูคยอง อีกครั้ง ซึ่งกลายเป็นจุดเปลี่ยนในชีวิต
อี จู-มย็อง รับบทเป็น โอ ยู-คย็อง
เธอผู้ขโมยหัวใจของโค้ชหลาย ๆ คนในชมรมกีฬาหลายแห่งเธอมีโอกาสได้มาที่เมืองกอซานเพื่อทำหน้าที่หัวหน้าบริหารทีมซีรึมประจำเขตกอซานและได้พบกับ คิมแบคดู
ยุน จง-ซ็อก รับบทเป็น มิน ฮย็อน-อุก
เด็กหนุ่มผู้แสนกระปรี้กระเปร่าซึ่งมาจากครอบครัวมีฐานะและกำลังจะลงไปที่เมืองกอซานในช่วงเวลาเดียวกับ โอยูคยอง หลังจากได้ใช้เวลาที่เมืองแห่งนี้ เขาก็สามารถปรับตัวเข้ากับที่นี่ได้อย่างรวดเร็วจนน่าตกใจและสามารถเป็นมิตรกับพ่อค้าแม่ค้าในตลาดได้เป็นอย่างดีอีกด้วย
คิม โบ-รา รับบทเป็น จู มี-รัน
เจ้าของคาเฟ่ลึกลับที่ปรากฏตัวขึ้นมาอย่างกระทันหันในวันหนึ่งของเมืองกอซาน
อี แจ-จุน รับบทเป็น พัก จิน-ซู
อดีตนักกีฬาซีรึมและคู่ต่อสู้อันแสนยาวนานของ คิมแบคดู ในอดีตเขาใช้ชีวิตวัยเด็กภายใต้ร่มเงาของ คิมแบคดู มาโดยตลอดแต่วันหนึ่งเขากลับสามารถพลิกสถานการณ์ได้และกลายเป็นผู้เล่นมือเอซในะดับฮานรา (รุ่นมิดเดิ้ลเวต)
อี จู-ซึง รับบทเป็น โจ ซ็อก-ฮี
เพื่อนรักของ คิมแบคดู ที่ทำงานเป็นเจ้าหน้าที่ตำรวจในสถานตำรวจกอซาน คอยดูแลตรวจตราชายฝั่งของเมืองให้เงียบสงบ ซึ่งเขาเป็นคนที่ทำงานนี้ด้วยหัวใจและรักเมืองนี้เท่าชีวิต แต่แล้ววันหนึ่งเมื่อ โอยูคยอง ปรากฏตัวที่เมืองนี้ก็เกิดเหตุการณ์บางอย่างขึ้นจนทำให้เขาอยู่เฉยไม่ได้ซะแล้ว

การผลิต
การถ่ายทำเริ่มขึ้นไม่นานหลังจากอ่านบทนักแสดงซึ่งจัดขึ้นในเดือนพฤษภาคม พ.ศ. 2566

ในเดือนมิถุนายน ปี 2023 บริษัทผู้ผลิต AStory ประกาศว่าได้ลงนามในสัญญาจัดหาลิขสิทธิ์กับ Netflix สำหรับลิขสิทธิ์ในการออกอากาศซีรีส์ในต่างประเทศ

อ้างอิง

แหล่งข้อมูลอื่น





หมวดหมู่:ละครโทรทัศน์เกาหลีใต้ในปี พ.ศ. 2566